**Grundejerforeningen Kløverbladet, Bestyrelsesmøde d. 9. marts 2011**

Til stede: Marc, Mette, Mie, Liz og Klaus

**Generalforsamling.**

Indkaldelsen udsendes (rettidigt) inden weekenden.

Lokale ok – Klaus bestiller kaffe/vand.

Alle de fra bestyrelsen der er på valg genopstiller. Der mangler derudover 2 suppleanter.

Anne Dorte stiller op som dirigent. Mie tager referat, hvis ingen anden melder sig.

**Status på økonomi.**

Der er nu kun én restance tilbage som forventes at blive betalt i forbindelse med den kommende kontingentopkrævning.

Årets regnskab viser et driftsunderskud på 45.000 kr. som hidrører fra foreningens egen andel af den nye belægning på belægning på tennisbanen. Ellers er der fin balance mellem indtægter og driftsudgifter.

I forbindelse med den kommende GF vil bestyrelsen foreslå uændret kontingent for grundejerforening/vejfond.

**Postkasser**

Vi er formentlig ikke omfattet af kravet om postkasser ved skel. Marc søger at få dette endeligt bekræftet hos Postdanmark inden GF. Hvis vi mod forventning ender med at være omfattet, vil bestyrelsen foreslå en fælles løsning.

**Lundbeck.**

Vi har endnu ikke haft kontakt med Lundbeck. Liz vil skrive og bede om et møde hvor vi kan drøfte vedligeholdelse af fællesarealer mm. Vi ønsker også en redegørelse vedr. branden i forreige uge, hvor adskillige brandfolk blev indlagt med forgiftningssymptomer.

/ref. Mie